CELEX: 32019D1575
Language: hu
Date: 2019-09-16 00:00:00
Title: A Tanács (EU) 2019/1575 határozata (2019. szeptember 16.) a nemzeti központi bankok külső könyvvizsgálóiról szóló 1999/70/EK határozatnak a Bank Ċentrali ta' Malta/Central Bank of Malta külső könyvvizsgálói tekintetében történő módosításáról

23.9.2019   
               
               
                  HU
               
               
                  Az Európai Unió Hivatalos Lapja
               
               
                  L 243/4
               
            
         A TANÁCS (EU) 2019/1575 HATÁROZATA
         (2019. szeptember 16.)
         a nemzeti központi bankok külső könyvvizsgálóiról szóló 1999/70/EK határozatnak a Bank Ċentrali ta' Malta/Central Bank of Malta külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke első bekezdésére,
         tekintettel az Európai Központi Banknak az Európai Unió Tanácsához intézett, a Bank Ċentrali ta' Malta/Central Bank of Malta külső könyvvizsgálóiról szóló, 2019. július 25-i ajánlására (EKB/2019/24) (1),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     A Bank Ċentrali ta' Malta/Central Bank of Malta külső könyvvizsgálóinak, a PricewaterhouseCoopers-nek a megbízatása a 2018. pénzügyi év ellenőrzését követően lejárt. Ezért külső könyvvizsgálók kinevezése szükséges a 2019. pénzügyi évtől.
                  
               
                     (3)
                  
                  
                     A Bank Ċentrali ta' Malta/Central Bank of Malta a KPMG-t választotta külső könyvvizsgálójaként a 2019–2025. pénzügyi évekre.
                  
               
                     (4)
                  
                  
                     Az EKB Kormányzótanácsa azt ajánlotta, hogy a KPMG-t nevezzék ki a 2019–2025. pénzügyi évekre a Bank Ċentrali ta' Malta/Central Bank of Malta külső könyvvizsgálójaként.
                  
               
                     (5)
                  
                  
                     Az 1999/70/EK tanácsi határozatot (2) az EKB Kormányzótanácsának ajánlása alapján ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (15) bekezdése helyébe a következő szöveg lép:
            
               
                  „(15)   A Tanács jóváhagyja a KPMG-nek mint a Bank Ċentrali ta' Malta/Central Bank of Malta külső könyvvizsgálójának a kinevezését a 2019–2025. pénzügyi évekre.”.
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az Európai Központi Bank a címzettje.
         
         
            Kelt Brüsszelben, 2019. szeptember 16-án.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  HL C 283., 2019.8.21., 1. o.
         
         
            (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).